Ghazale Muhamad

Datuk Wira Haji Ghazale bin Muhamad ialah seorang ahli politik Malaysia dari Melaka. Beliau merupakan Ahli Dewan Undangan Negeri (ADUN) Serkam sejak tahun 2008 hingga tahun 2013 dan ADUN Rim daripada parti Pertubuhan Kebangsaan Melayu Bersatu (UMNO) sejak tahun 2013.

Kerjaya:

 Timbalan Yang di-Pertua DUN (kini)
 ADUN Rim (2013 hingga kini)
 ADUN Serkam (2008 -2013)
 Timbalan EXCO Hal Ehwal Agama Islam Negeri Melaka
 Pengarah Bahagian Kesihatan dan Perlesenan MPJ

Lantikan GLC dan agensi:

 Ahli Lembaga Pengarah Fama

Kerjaya politik 
Beliau pernah berkhidmat di Majlis Perbandaran Jasin (MPJ) sebagai Pengarah Bahagian Kesihatan dan Perlesenan. Beliau juga ialah Timbalan Exco Hal Ehwal Agama Islam Negeri Melaka. Selain itu, beliau turut memegang jawatan sebagai Timbalan Pengerusi Majlis Agama Islam Melaka (MAIM). Dalam partinya, beliau merupakan Setiausaha UMNO Bahagian Jasin.

Beliau bertanding dalam Pilihan Raya Umum ke-12 (PRU-12) pada tahun 2008 bagi kerusi Serkam dalam Dewan Undangan Negeri (DUN) Melaka lalu menang dengan undian sebanyak 6,997 dengan majoriti 2,819 daripada 13,636 orang pengundi.

Pada 2013, beliau bertanding dalam Pilihan Raya Umum ke-13 (PRU-13) pada tahun 2013 bagi kerusi Rim dalam DUN Melaka lalu menang dengan undian sebanyak 4,821 dengan majoriti 1,121 daripada 10,059 orang pengundi.

Ketika Pilihan Raya Umum ke-14 (PRU-14) yang berlangsung pada 2018, beliau bertanding lagi di kerusi Rim. lalu menang dengan undian sebanyak 5,301 dengan majoriti 536 daripada 13,689 orang pengundi.

Rujukan 

Anggota Pertubuhan Kebangsaan Melayu Bersatu
Orang hidup
Muslim Malaysia
Ahli Dewan Undangan Negeri Melaka ke-14